สงครามนางงาม
สงครามนางงามออกอากาศให้ชมทุกคืนวันศุกร์-เสาร์ เวลา 22:15 - 23:15 น. (วันศุกร์ที่ 3 ตุลาคม พ.ศ. 2557 ถึง วันศุกร์ที่ 16 มกราคม พ.ศ. 2558) และเวลา 22:20 - 23:20 น. (วันเสาร์ที่ 17 มกราคม พ.ศ. 2558 ถึง วันศุกร์ที่ 20 กุมภาพันธ์ พ.ศ. 2558 ทางช่องวัน รวมทั้งสิ้น 37 ตอน และยังมีการออกอากาศตอนพิเศษทั้งหมด 4 ตอน ได้แก่ สงครามนางงามสเปเชียล ในวันที่ 2 และวันที่ 3 มกราคม พ.ศ. 2558 และ กว่าจะมาเป็นสงครามนางงาม ในวันที่ 14 และวันที่ 20 กุมภาพันธ์ พ.ศ. 2558 และได้มีการวางแผนกับทีมเขียนบทละครในการจัดสร้างละคร สงครามนางงาม ซีซั่น 2 อีกด้วย
ศึกน้ำผึ้งพระจันทร์
ศึกน้ำผึ้งพระจันทร์ (Honeymoon Fight!) เป็นรายการเกมโชว์รายการแรกและรายการโทรทัศน์รายการแรกของ บริษัท เซ้นส์ เอนเตอร์เทนเมนท์ จำกัด เริ่มออกอากาศครั้งแรกวันที่ 2 กุมภาพันธ์ พ.ศ. 2553 ทาง สถานีวิทยุโทรทัศน์กองทัพบกช่อง 5 ออกอากาศทุกวันอังคาร เวลา 23.15 - 00.10 น. และทุกวันจันทร์ เวลา 22.30 - 23.30 น. ตามลำดับ ปัจจุบันใช้ชื่อรายการว่า "น้ำผึ้งพระจันทร์" ออกอากาศทุกวันเสาร์ เวลา 16.00 - 17.00 น. ต่อมาเปลี่ยนเวลาเป็นวันจันทร์ เวลา 22.15 - 23.15 น. และตั้งแต่ 28 พฤศจิกายน 2559 เป็นต้นไป เปลี่ยนเวลาใหม่ทุกวันจันทร์ เวลา 20.45 - 21.45 น. ทางช่อง 3 SD มี สมพล ปิยะพงศ์สิริ และ ปาณิสรา พิมพ์ปรุ เป็นพิธีกร ตั้งแต่วันที่ 27 กุมภาพันธ์ พ.ศ. 2560 ได้เปลี่ยนรูปแบบเป็นเกมโชว์อีกครั้ง และ ได้กลับมาใช้ชื่อรายการว่า "ศึกน้ำผึ้งพระจันทร์"